Diari Oficial de la Generalitat Valenciana


Sumari del DOGV 7136, del 22-10-2013 (2013/9923)

Notificació de la sentència dictada en el procediment ordinari número 761/2011.
-------------------------------------------------------------------------------

### Dades del document

Número de DOGV
:   7136

Data del DOGV
:   22-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9923


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 761/2011. [2013/9923]  
Procediment ordinari 000761/2011-B  
De: AGB Finance, SA.  
Procuradora: María Engracia Abarca Nogués.  
Contra: Dled Factory, SL, i José María Danso Hernández.  
Procurador/a: -  
En este procediment ordinari 761/2011, seguit a instàncies de AGB Finance, SA, contra Dled Factory, SL, i José María Danso Hernández, s'ha dictat la sentència que, literalment, diu així:  
«José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit, he vist les actuacions de referència, seguides amb el número 761/2011-B, en què han sigut part demandant AGB Finance, SA, representada per la procuradora Abarca Nogués i assistida pel lletrat Jiménez Renedo, i part demandada Dled Factory, SL, i José María Danso Hernández, declarats en rebel·lia processal, en nom del rei, dicte esta resolució amb fonaments en els següents: [...]  
Dispositiva  
Primer. Estime en la part substancial la demanda interposada per AGB Finance, SA, representada per la procuradora senyora Abarca Nogués, contra Dled Factory, SL, i José María Hernández, he de declarar i declare resolt, d'acord amb el dret, el contracte d'arrendament financer del barco marca Jeanneau, model Prestige 36, casc 415, sèrie FR-IRI F8415G708, subscrit entre les parts el 21 de juny de 2007, número BL00910320, per incompliment de la demandada respecte a la seua obligació d'amortització de les quotes de l'arrendament; i, per tant, condemne els demandats, conjuntament i solidàriament, a la restitució a l'actora de la possessió del barco, en el termini màxim d'un mes comptador de la fermesa d'esta resolució, amb advertència d'execució subsidiària, i al pagament a l'actora de les següents sumes:  
  
1. En concepte de quotes pendents d'amortització de l'arrendament financer, a la data de l'última liquidació el 19 de maig de 2010, l'import de 10.208,91 euros, quantitat que meritarà l'interés acordat en contracte (article 1108 del CC), al tipus del 4,26 per cent, determinat com a tipus de referència a partir del 30 d'abril de 2007, i des de la data de l'última liquidació (condició general quarta), 19 de maig de 2010, i fins al pagament complet i efectiu.  
2. En concepte de clàusula penal per lucre cessant per demora en la devolució de l'embarcació, i per la pèrdua de valor de l'embarcació, en forma conjunta, la quantitat de cent quaranta-nou mil nou-cents trenta-nou euros amb vint-i-cinc cèntims (149.939,25 €).  
Segon. Les costes s'imposen als codemandats, conjuntament i solidàriament.  
Expediu-ne una testimoniança i uniu-la a les actuacions i incloeu-ne l'original en el llibre de sentències.   
Notifiqueu esta resolució a les parts que s'han personat en el termini dels cinc dies següents a la data d'esta notificació, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant, i cal, si és el cas, presentar l'escrit d'interposició del recurs en este jutjat, en el termini dels vint dies següents a la notificació, amb cita de la resolució apel·lada, amb la indicació dels pronunciaments que s'impugnen i amb les al·legacions en què fonamenta la impugnació (article 458 de la LEC).  
  
Igualment, es fa saber a les parts, per a la interposició del recurs d'apel·lació indicat anteriorment, a més és necessària la consignació en el compte d'este Jutjat del depòsit previst en la disposició addicional quinzena de la Llei Orgànica del Poder Judicial, en la redacció donada per Llei Orgànica 1/2009, de 3 de novembre, apartat 3, lletra b, en la quantia de 50 euros; així com la liquidació de la taxa que procedisca per l'aplicació de la Llei 10/2012, de 20 de novembre, que regula determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).   
  
Així, per esta la meua sentència, la pronuncie, mane i firme. José Luis Fortea Gorbe, magistrat jutge titular del Jutjat de Primera instància número1 de Benidorm i partit.»   
I, atés que els demandats, Dled Factory, SL, i José María Danso Hernández, es troben en parador desconegut, s'expedix este edicte perquè els valga de notificació en forma deguda.  
  
Benidorm, 31 de juliol de 2013.- El secretari judicial: Tomás Mora Zaragoza.